mamma mia,  helsingis on rahvast rohkem kui inimesi. ja veel reede ka, iga mats on oma õllepudeliga tänavale roninud. ei noh, täielik rahvaste paabel. ma püüdsin rahulikult punktist A punkti B siirduda, aga ei saand, hunt oli ees. lennates ka ei saanud, pidin hoopis teosammul kulgema. aga iseenesest tore, inimesed on rõõmsad. sambakarnevali nägin. õues on ikka rämedalt külm, näitsikud sambatasid poolpaljalt. vaesekesed. need, kes seal brasiilias sambakostüüme välja mõtlevad, ei saa vist aru, kui külm meil siin on.  ainult tissihoidja ja sukkade väel õues ringi lipata on ikka kangelastegu. mis sest, et pahmakas sulgi peas. ikkagi mai mesjats. sambanaised on eurovisiooni kangelased minu meelest.